Suures plaanis on Eesti ja Põhjamaad seni majanduskriisiga suhteliselt hästi hakkama saanud. Lähemalt vaadates selgub, et mõnikord on nii  tihedalt üksteisega seotud Läänemere piirkonnas ühe õnn teise ebaõnn. Näiteks Eesti rõõmustab, et Põhjamaade investorid on taas avastanud tee siia. Marina Kaljurand märkis, et luges hiljuti ajalehest, kuidas Soome firma Incap kavatseb kodumaal Voukattis tehase sulgeda ja koondada 130 töölist ning avada tootmine Saaremaal. "Muidugi oleme me õnnelikud, et meil läheb üsna hästi, kuid me oleks õnnelikumad, kui kogu piirkond tervikuna oleks edukas ja jõukas," sõnas Eesti välisministeeriumi asekantsler.